CELEX: C2005/155/51
Language: lt
Date: 2005-06-25 00:00:00
Title: Byla T-155/05 Robert Steinmetz 2005 m. balandžio 18 d. pareikštas ieškinys Europos Bendrijų Komisijai

25.6.2005   
            
            
               LT
            
            
               Europos Sąjungos oficialusis leidinys
            
            
               C 155/26
            
         Robert Steinmetz 2005 m. balandžio 18 d. pareikštas ieškinys Europos Bendrijų Komisijai
   (Byla T-155/05)
   (2005/C 155/51)
   Proceso kalba: prancūzų
   2005 m. balandžio 18 d. Europos Bendrijų Pirmosios instancijos teisme buvo pareikštas Robert Steinmetz, gyvenančio Liuksemburge, atstovaujamo advokatės Joëlle Choucroun, nurodžiusios adresą dokumentams įteikti Liuksemburge, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               1)
            
            
               panaikinti 2005 m. sausio 10 d. Komisijos sprendimą, kuriuo pateikiamas atsakymas į ieškovo 2004 m. balandžio 29 d. skundą R/376/04 ir 2004 m. rugpjūčio 20 d. skundą R/857/04;
            
         
               2)
            
            
               nurodyti Komisijai sumokėti ieškovui 26,19 EUR;
            
         
               3)
            
            
               sumokėti ieškovui simbolinį vieną eurą atlyginant dėl ginčijamo sprendimo patirtą moralinę žalą;
            
         
               4)
            
            
               priteisti iš Komisijos visas bylinėjimosi šioje instancijoje išlaidas.
            
         Ieškinio pagrindai ir pagrindiniai argumentai
   Ieškovas šioje byloje ginčija tai, kad Paskyrimų tarnyba atmetė jo prašymą padengti vienos komandiruotės išlaidas ir grąžinti 26,19 EUR, kurie buvo neteisėtai išskaityti iš jo 2005 m. kovo mėn. darbo užmokesčio. Šiomis aplinkybėmis jis taip pat ginčija atsisakymą patenkinti pagalbos prašymą, pateiktą pagal Tarnybos nuostatų 24 straipsnį.
   Šiuo klausimu jis pažymėjo, kad 2003 m. liepos 29 d. Briuselyje jis dalyvavo konkurso komisijoje kaip jos pirmininkas. Kelionei jis naudojo nuomotą transporto priemonę, kurią jam suteikė Komisija. Grįždamas į Liuksemburgą jis pripildė pilną baką degalų ir būtent klaida kasos čekyje dėl nurodytos valandos yra šio ieškinio priežastis.
   Grįsdamas savo reikalavimus ieškovas nurodo:
   
               —
            
            
               Tarnybos nuostatų 24, 62, 64 ir 71 straipsnių bei jo VII priedo 11 straipsnio, „Gairių dėl komandiruočių“ (2003 m. gegužės 23 d. Komisijos sprendimas) ir 2003 m. kovo mėn. „Gairių, skirtų padengiantiems komandiruočių išlaidas asmenims“ nuostatų pažeidimą;
            
         
               —
            
            
               pareigos ginti teisėtus lūkesčius pažeidimą;
            
         
               —
            
            
               akivaizdžias vertinimo klaidas šioje byloje.